ອາທິດຜ່ານມາ, ສະຫະພັນບັນດາອົງການມິດຕະພາບນະຄອນ ເກິ່ນເທີ ໄດ້ຈັດກອງປະຊຸມສະເຫຼີມສະຫຼອງ 60 ປີແຫ່ງວັນສ້າງຕັ້ງການພົວພັນທາງການທູດລະຫວ່າງ ຫວຽດນາມ - ກູບາ (2 ທັນວາ 1960 - 2 ທັນວາ 2020). ກ່າວຄຳເຫັນທີ່ກອງປະຊຸມ, ທ່ານຮອງປະທານຄະນະກຳມະການປະຊາຊົນນະຄອນເກິ່ນເທີ ຫງວຽນວັນຮົ່ງ ໄດ້ຢືນຢັນວ່າ: ລັດຖະບານ ແລະ ປະຊາຊົນນະຄອນເກິ່ນເທິຍາມໃດກໍ່ກຳນົດສາຍພົວພັນມິດຕະພາບ, ຄວາມສາມັກຄີກັບກູບາ ແມ່ນປັດໃຈ ສຳຄັນໃນການພົວພັນສາກົນເພື່ອອຸດົມຄະຕິປົກປັກຮັກສາ ແລະ ພັດທະນາປະເທດຊາດຂອງສອງຊາດ.
ນະຄອນ ເກິ່ນເທີ ຫວັງວ່າຈະມີບໍລິສັດ ແລະ ວິສາຫະກິດກູບາຫຼາຍແຫ່ງ ມາຊອກຫາບັນດາກາລະໂອກາດຮ່ວມມືລົງທຶນ. ເກິ່ນເທີຈະສ້າງເງື່ອນໄຂສະດວກທີ່ສຸດໃຫ້ແກ່ວິສາຫະກິດກູບາ ເຄື່ອນໄຫວ, ດຳເນີນທຸລະກິດຢູ່ທ້ອງຖິ່ນຢ່າງມີຄວາມສະດວກ. ທ່ານນາງ ກົງສຸນໃຫຍ່ສາທາລະນະລັດກູບາ ປະຈຳ ນະຄອນໂຮ່ຈີມິນ Indira Lopez Arguelles ໄດ້ຢືນຢັນວ່າ ກູບາຍາມໃດກໍ່ພ້ອມແລ້ວທີ່ຈະສືບຕໍ່ຊ່ວຍເຫຼືອຫວຽດນາມໃນບັນດາຂົງເຂດຄື: ການສຶກສາ, ວັດທະນະທຳ, ການທ່ອງທ່ຽວ ແລະ ສາທາລະນະສຸກ ແລະ ຈະມານະພະຍາຍາມສ້າງຄວາມສາມັກຄີ, ພັດທະນານ້ຳໃຈຖານອ້າຍນ້ອງລະຫວ່າງກູບາແລະຫວຽດນາມຢ່າງບໍ່ຢຸດຢັ້ງ.
ບຸນຄົງ